ਫਰਨਾਂਡੋ ਪੇਸੋਆ
ਫਰਨਾਂਡੋ ਐਨਟੋਨੀਓ ਨੋਗੁਏਰਾ ਪੇਸੋਆ ( 13 ਜੂਨ 1888 – 30 ਨਵੰਬਰ 1935) ਇੱਕ ਪੁਰਤਗਾਲੀ ਕਵੀ, ਲੇਖਕ, ਸਾਹਿਤ ਆਲੋਚਕ, ਅਨੁਵਾਦਕ, ਪ੍ਰਕਾਸ਼ਕ, ਅਤੇ ਫ਼ਿਲਾਸਫ਼ਰ ਸੀ, ਜਿਸਨੂੰ 20ਵੀਂ ਸਦੀ ਦੀਆਂ ਸਭ ਤੋਂ ਮਹੱਤਵਪੂਰਨ ਸਾਹਿਤਕ ਹਸਤੀਆਂ ਵਿੱਚੋਂ ਇੱਕ ਅਤੇ ਪੁਰਤਗਾਲੀ ਭਾਸ਼ਾ ਵਿੱਚ ਸਭ ਤੋਂ ਮਹਾਨ ਕਵੀਆਂ ਵਿੱਚੋਂ ਇੱਕ ਕਿਹਾ ਜਾਂਦਾ ਹੈ। ਉਸਨੇ ਅੰਗਰੇਜ਼ੀ ਅਤੇ ਫਰਾਂਸੀਸੀ ਵਿੱਚ ਵੀ ਸਾਹਿਤ ਰਚਨਾ ਕੀਤੀ ਅਤੇ ਅਨੁਵਾਦ ਕੀਤਾ। ਪੇਸੋਆ ਭਰਪੂਰ ਮਾਤਰਾ ਵਿੱਚ ਲਿਖਣ ਵਾਲ਼ਾ ਲੇਖਕ ਸੀ, ਅਤੇ ਉਸਨੇ ਆਪਣੇ ਨਾਮ ਹੇਠ ਹੀ ਨਹੀਂ ਸਗੋਂ ਲਗਭਗ ਪੰਝੱਤਰ ਹੋਰਾਂ ਨਾਵਾਂ ਹੇਠ ਦੀ ਰਚਨਾ ਕੀਤੀ, ਜਿਨ੍ਹਾਂ ਵਿੱਚੋਂ ਤਿੰਨ ਖ਼ੂਬ ਮਸ਼ਹੂਰ ਹਨ: ਅਲਬਰਟੋ ਕੈਰੋ, ਅਲਵਾਰੋ ਡੀ ਕੈਮਪੋਸ, ਅਤੇ ਰਿਕਾਰਡੋ ਰੀਸ। ਉਹ ਇਨ੍ਹਾਂ ਨੂੰ ਤਖ਼ੱਲਸ ਨਹੀਂ ਕਹਿੰਦਾ ਕਿਉਂਕਿ ਉਸਨੂੰ ਲੱਗਦਾ ਸੀ ਕਿ ਤਖ਼ੱਲਸ ਕਹਿਣ ਨਾਲ਼ ਉਨ੍ਹਾਂ ਦਾ ਅਸਲ ਸੁਤੰਤਰ ਬੌਧਿਕ ਜੀਵਨ ਓਹਲੇ ਰਹਿ ਜਾਂਦਾ ਹੈ ਅਤੇ ਇਸ ਦੀ ਬਜਾਏ ਉਹ ਇਨ੍ਹਾਂ ਨੂੰ <i id="mwHw">ਹੇਟਰੋਨੀਮ</i> ਕਹਿੰਦਾ ਸੀ। ਇਹ ਕਾਲਪਨਿਕ ਹਸਤੀਆਂ ਕਈ ਵਾਰ ਅਪ੍ਰਿਆ ਜਾਂ ਅਤਿ ਵਿਚਾਰ ਰੱਖਦੀਆਂ ਹਨ।